
Muhammed (pacea şi binecuvântarea lui Allah 
fie asupra lui!) în Biblie 

Această broşură "Muhammed în Biblie" - conţine dialogul 
dintre Ahmed Deedat, unul dintre cei mai mari învăţaţi musulmani în 
ştiinţele Bibliei şi un preot al Bisericii Reformate Olandeze. Faptul că 
limba lui maternă a fost engleza, 1-a ajutat să poarte discuţii cu diferiţi 
învăţaţi creştini. Pe baza versetelor din Biblie, Ahmed Deedat a reuşit să 
le prezinte musulmanilor şi celor care primesc Islamul ca religie, 
adevărata imagine a acestuia în comparaţie cu Creştinismul. 

CE AFIRMĂ BIBLIA DESPRE MUHAMMED 

(pacea şi binecuvântarea lui Allah fie asupra lui)? 



*\ /\ 



CAPITOLUL 1. PRIMA MEA ÎNTÂLNIRE IMPORTANTA 

"Spune: 'Ce ziceţi voi, dacă se adevereşte că el este de la 
Allah şi voi îl tăgăduiţi, în vreme ce un martor dintre fiii lui Israel 
face mărturisire că este deopotrivă cu ea (cu Tora) şi el crede, în 
vreme ce voi vă arătaţi îngâmfaţi? Allah nu călăuzeşte neamul de 
nelegiuţi." (Sura Al-Ahkaf : 10). 

Domnule preşedinte, doamnelor şi domnilor, 

Subiectul discuţiei din această seară (n.t: acesta este textul unui 
discurs prezentat de autor în anii 70) "Ce afirmă Biblia despre 
Muhammed (pacea şi binecuvântarea lui Allah fie asupra lui!)?"- va 
constitui, cu siguranţă o surpriză pentru mulţi dintre voi, deoarece cel 
care vi se adresează este un musulman. Cum se face că un musulman 
explică previziuni din Scriptura creştină şi cea ebraică? 

Tânăr fiind, cu aproximativ 30 de ani în urmă, am participat la o 
serie de conferinţe pe teme religioase ţinute de un teolog creştin, preotul 

Hiten, la "Teatrul Regal" din Durban. 

Papa sau Kissinger? 

Preotul prezenta profeţii din Biblie şi a mers până la a susţine că 
Biblia creştină a prezis ascensiunea Rusiei Sovietice şi Ultimele Zile. 
La un moment dat, el a detaliat dovezile conform cărora Cartea lui 
Sfântă nu-1 excludea nici pe Papa din predicţiile ei. A vorbit pe larg, 
energic, cu scopul de a convinge publicul că "Bestia 666" menţionată în 
Cartea Revelaţiei - ultima carte din Noul Testament - este Papa, care 
este preotul lui Christos pe Pământ. 

Nu este tocmai potrivit pentru ca noi musulmanii să intervenim 
în această controversă dintre romano-catolici şi protestanţi. 

Apropo, ultima opinie despre "Bestia 666" din Biblia creştină 
este că aceasta ar fi Dr. Henry Kissinger. învăţaţii creştini sunt deosebit 
de ingenioşi şi neobosiţi în eforturile lor de a-şi susţine părerea. 

Conferinţele susţinute de preotul Hiten m-au determinat să mă 
întreb, - dacă Biblia a prezis atât de multe lucruri, din care nu lipsesc 
Papa sau Israelul, - atunci cu siguranţă ar avea ceva de spus şi despre cel 
mai mare binefăcător al omenirii - Profetul Muhammed (pacea şi 
binecuvântarea lui Allah fie asupra lui!). 

Destul de tânăr fiind, m-am hotărât să caut un răspuns. Am avut 
întrevederi cu nenumăraţi preoţi, am luat parte la conferinţe şi am citit 
tot ce îmi cădea în mână, legat de domeniul profeţiilor din Biblie. In cele 
ce urmează vă voi prezenta unul din aceste interviuri pe care l-am ţinut 
cu un preot al Bisericii Reformate Olandeze. (Dutch Reformed Church) 

Treisprezecele norocos 

Am fost invitat în Transvaal (n.t.: provincie situată în Republica 
Sud- Africană) să ţin un discurs cu ocazia sărbătoririi naşterii Profetului 
Muhammed (pacea şi binecuvântarea lui Allah fie asupra lui!). Şi cum 
ştiam că în acea provincie limba vorbită este îndeosebi cea africană, am 
crezut că este de cuviinţă să acumulez un minimum de cunoştinţe în 
această limbă pentru a mă putea apropia mai uşor de oameni. Am 
deschis cartea de telefoane şi am început să sun la bisericile în care se 
vorbea africana. Le-am explicat preoţilor că aş fi interesat să port o 
discuţie cu ei, dar toţi m-au refuzat politicos găsind diferite scuze, mai 
mult sau mai puţin plauzibile. 



Numărul 13 a fost cu noroc. Al treisprezecelea apel m-a umplut 
de satisfacţie şi uşurare. Un preot pe nume Van Heerden a acceptat să ne 
întâlnim la dumnealui acasă în după-amiaza zilei de sâmbătă în care 
urma să sosesc în Transvaal. M-a întâmpinat prietenos pe verandă. Mi-a 
spus că ar dori ca şi socrul său din Free State, în vârstă de 70 de ani să 
asiste la discuţie, dacă nu am nimic împotrivă. Bineînţeles că nu mă 
deranja. Şi astfel, toţi trei ne-am aşezat în biblioteca preotului. 

De ce nimic? 

Am deschis discuţia cu întrebarea: "Ce menţionează Biblia 
despre Muhammed?" Fără nici cea mai mică urmă de ezitare, mi-a 
răspuns: "Nimic!" Am întrebat: "De ce nimic? Potrivit interpretării 
dumneavoastră, Biblia menţionează aşa de multe despre ascensiunea 
Rusiei Sovietice, despre Ultimele Zile şi chiar şi despre Papa (Romano - 
Catolicilor)!". Mi-a spus: "Da, dar nu e nimic despre Muhammed!" La 
care eu iar am întrebat: "De ce nimic? Cu siguranţă acest om - 
Muhammed - căruia i se datorează transformarea unei comunităţi 
restrânse într-una răspândită pe întreg globul, numărând milioane de 
credincioşi, şi care - prin autoritatea lui - crede în: 

1 . Minunea naşterii lui Isus, 

2. Faptul că Isus este Mesia (n.t: cuvântul 'Mesia' provine din 
limba arabă şi ebraică 'meseha' care înseamnă 'a unge'. Semnificaţia 
religioasă este 'cel uns' - preoţii şi regii erau unşi pentru sfinţirea 
domniei lor. Cuvântul 'Mesia' tradus 'Christos' nu înseamnă Dumnezeu. 
Şi Cir este numit 'Christos' în Biblie: <Aşa zice Domnul unsului Său 
Cirus, pe care îl ţine de mâna lui. . ."> (Isaia 45: 1), 

3. Faptul că Isus i-a inviat pe morţi cu voia lui Dumnezeu şi că 
i-a vindecat pe cei orbi şi cei bolnavi de lepră cu voia lui Dumnezeu. 

Sigur această Carte trebuie să menţioneze ceva legat de acest 
mare conducător al oamenilor, care a avut numai lucruri frumoase de 
spus despre Isus şi mama lui, Măria (pacea fie asupra lor!)." 

Bătrânul din Free State a răspuns: "Fiule, eu citesc Biblia de 50 de 
ani şi dacă se menţiona ceva despre el, aş fi ştiut." 

Nici un nume în vreuna dintre profeţii! 

La care eu am întrebat: "Potrivit afirmaţiilor dumneavostră, în 
Vechiul Testament nu sunt sute de preziceri legate de venirea lui Isus?". 
Preotul a exclamat: "Nu sute, mii!" Le-am spus: "N-am de gând să 
contrazic cele '1001 de profeţi' din Vechiul Testament ce se referă la 
venirea lui Isus Christos, pentru că întrega lume musulmană 1-a acceptat 
şi fără mărturia vreunei profeţii biblice. Nouă musulmanilor ne-a fost 
de ajuns încuviinţarea lui Muhammed pentru a accepta adevărul despre 
Isus şi există astăzi în întreaga lume nu mai puţin de 900 milioane de 
adepţi ai lui Muhammed (n.t: cartea a fost scrisă pentru prima dată în 
anul 1 976 şi deci cifra nu mai este valabilă în zilele noastre), adepţi care 
îl iubesc şi îl respectă pe acest măreţ Mesager al lui Dumnezeu - fără să 
fie nevoie să fie convinşi de dovezi din scrierile biblice ale creştinilor." 

"Din 'miile' de profeţii la care vă referiţi, aţi putea, vă rog, să-mi 
daţi măcar un exemplu în care Isus este menţionat cu numele? Termenul 
'Mesia' tradus 'Christos' nu este un nume, ci un titlu. Există vreo 
prezicere în care se menţionează că numele lui Mesia va fi Isus şi că 
numele mamei sale va fî Măria, că presupusul lui tată va fi Iosif 
Tâmplarul, că o să se nască în timpul regelui Irod? NU! Astfel de detalii 
nu există! Atunci cum puteţi concluziona că acele '100 de profeţii' se 
referă la Isus?" 

Ce este o profeţie? 

Preotul mi-a răspuns: "Vezi tu, profeţiile sunt descrieri în 
cuvinte a ceea ce se va întâmpla în viitor. Când acel fapt chiar se 
întâmplă, vedem clar (de necontestat) în aceste profeţii împlinirea a 
ceea ce fusese prezis în trecut." Am afirmat: "Deci ceea ce faceţi voi de 
fapt este deducere, gândiţi, puneţi cap la cap." Mi-a spus: "Da". La 
rândul meu, am zis: "Dacă asta e ceea ce faceţi voi cu cele '1001 de 
profeţii' pentru a vă susţine afirmaţia privind autenticitatea lui Isus, de 
ce n-am adopta şi noi aceeaşi tactică în ceea ce-1 priveşte pe Muhammed 
(pacea şi binecuvântarea lui Allah fie asupra lui!)? n.t.: [Numele 
Muhammed este menţionat în Cântarea lui Solomon 5:16. Cuvântul din 
limba ebraică folosit este 'Mahmudim'. Literele finale 'im' reprezintă 
desinenţa de plural care, în acest context, exprimă respectul, măreţia şi 
grandoarea. Fără 'im' numele ar fi Mahmud care însemnă 'perfecţiunea 
iubirii' în versiunea autorizată a Bibliei sau 'cel lăudat', 'cel demn de 
laudă', adică Muhammed.] 

Preotul a recunoscut că este o propunere echitabilă, o cale 
acceptabilă de-a trata problema. L-am rugat să deschidă Deuteronomul, 
capitolul 18, versetul 18, ceea ce a şi făcut. Am recitat pe de rost 
versetul, a cărei traducere este: <Eu le voi ridica Prooroc din mijlocul 
fraţilor lor, cum eşti tu, şi voi pune cuvintele Mele în gura Lui şi El le 
va grăi tot ce-I voi porunci Eu.> (Deuteronom 18:18). 

Profet ca Moise! 

După ce mi-am cerut scuzele de rigoare pentru eventualele 
greşeli de pronunţie din limba africană, iar preotul m-a asigurat că mă 
descurc, am întrebat: "La cine se referă această profeţie?" Fără nici cea 
mai mică urmă de ezitare, mi-a răspuns: "La Isus!" Am întrebat: "De ce 
la Isus, de vreme ce numele lui nu este menţionat aici?" Preotul a 
răspuns: "Deoarece profeţiile sunt descrieri în cuvinte a unor lucruri ce 
se vor întâmpla în viitor, găsim că formulările din acest verset îl descriu 
pe el întocmai. Cele mai importante cuvinte din această proorocire sunt: 
'Ca tine!' adică precum Moise, iar Isus este ca Moise. "Am întrebat: "In 
ce privinţă se aseamănă Isus cu Moise?" Răspunsul dumnealui a fost: 
"In primul rând, Moise a fost evreu, iar Isus a fost şi el evreu; în al doilea 
rând, Moise a fost profet şi Isus de asemenea a fost Profet, - de aceea 
Isus este ca Moise şi aceasta este exact ceea ce Dumnezeu i-a prezis lui 
Moise 'Ca tine'." 

"Puteţi găsi şi alte asemănări între Moise şi Isus?", am întrebat 
eu. Preotul mi-a spus că n-ar mai putea să se gândească la altele. Am 
răspuns: "Dacă acestea două sunt singurele criterii de a-1 găsi pe cel 
potrivit pentru profeţia din Deuteronom 18:18, atunci aceste criterii se 
potrivesc oricăruia dintre următoarele personaje biblice de după Moise: 
Solomon, Isaia, Ezechiel, Daniel, Osea, Maleahi, Ioan Botezătorul etc, 
pentru că şi ei au fost TOŢI atât 'evrei', cât şi 'profeţi'. De ce n-am spune 
că această proorocire se referă la oricare altul dintre aceşti profeţi şi nu 
neapărat la Isus?" Preotul a rămas fără replică, aşa că am continuat: 
"Vedeţi dumneavoastră, concluzia mea este că Isus este cât se poate de 
diferit de Moise, şi în cazul în care cumva greşesc, mi-ar face plăcere să 
mă corectaţi." 



Trei deosebiri! 

Acestea fiind spuse, i-am propus să ne gândim puţin: "în primul 

rând, Isus nu este precum Moise, deoarece, potrivit afirmaţiilor 
dumneavoastră 'Isus este Dumnezeu', iar Moise nu este Dumnezeu. 
Adevărat?" Mi-a răspuns: "Da." I-am zis: "Prin urmare Isus nu se 
aseamănă cu Moise! In al doilea rând, tot potrivit afirmaţiilor 
dumneavoastră 'Isus a murit pentru iertarea păcatelor umanităţii', iar 
Moise n-a trebuit să moară din acest motiv. Corect?" Iar a răspuns: 
"Da". I-am zis: "Deci Isus nu este precum Moise. In al treilea rând, 
conform părerii dumneavoastră 'Isus a stat trei zile în Iad', iar Moise n-a 
fost obligat să facă asta. Adevărat?" Mi-a răspuns cu resemnare: "DA", 
iar eu am concluzionat: "Prin urmare, Isus nu este ca Moise! " 

"Dar părinte", am continuat "acestea nu sunt dovezi solide, 
tangibile; ci sunt simple chestiuni de credinţă de care cei 'slabi' se pot 
împiedica şi cădea. Haideţi să vorbim despre ceva foarte simplu, astfel 
încât, dacă cei inferiori dumneavoastră ar fi chemaţi să asiste la discuţie, 
nu ar avea probleme în înţelegere, ce părere aveţi?" Preotul s-a arătat 
destul de fericit la auzul sugestiei mele. 

CAPITOLUL 2. OPT ARGUMENTE DE NETĂGĂDUIT 



1. Tată şi mamă 

"Moise a avut un tată şi o mamă. La fel şi Muhammed (pacea şi 
binecuvântarea lui Allah fie asupra lui!). Dar Isus a avut mama, dar nici 
un tată - fiinţă omenească. Este sau nu adevărat?" Dumnealui a spus: 
"Da." I-am zis: "Prin urmare, Isus nu se aseamănă cu Moise, dar se 
aseamănă cu Muhammed (pacea şi binecuvântarea lui Allah fie asupra 
lui)!" 

2. Naştere miraculoasă 

"Moise şi Muhammed s-au născut pe cale naturală, adică în 
urma împreunării dintre un bărbat şi o femeie; dar Isus a fost creat 
printr-o minune. Sper că vă amintiţi faptul că în Evanghelia după Matei 
1:18 se spune: <Iar naşterea lui Iisus Hristos aşa a fost: Măria, 
mama Lui, fiind logodită cu Iosif, fără să fi fost ei înainte împreună, 
s-a aflat având în pântece de la Duhul Sfânt.> (Evanghelia după 
Matei 1:18). Şi Sfântul Luca ne spune că atunci când i s-a vestit 
naşterea unui prunc sfânt, Măria a răspuns: <Şi răspunzând, îngerul 

i-a zis: 'Duhul Sfânt Se va pogorî peste tine şi puterea Celui 
Preaînalt te va umbri; pentru aceea şi Sfântul care Se va naşte din 
tine, Fiul lui Dumnezeu se va chema'> (Evanghelia după Luca 
1:35). Sfântul Coran confirmă naşterea miraculoasă a lui Isus, folosind 
termini mai nobili şi mai înălţători. <Ea a zis: 'Doamne, cum să am 
un copil fără să mă fi atins un bărbat?' I-a răspuns el (îngerul): 
'întocmai aşa! Allah creează ceea ce voieşte El. Când El hotărăşte 
un lucru, El spune: 'Fii! ' şi el este îndată! '> ( Sura Al-Imran: 47)." 

Dumnezeu nu are nevoie să 'pună o sămânţă' în om sau în 
animal. Este de ajuns ca El să dorească ceva şi acel lucru se face. 
Aceasta este concepţia musulmanilor despre naşterea lui Isus. (Când 
am comparat cele două versiuni - cea a Coranului şi cea a Bibliei - cu 
privire la naşterea lui Isus în faţa preotului Dunkers preşedinte la 'The 
Bible Society' din cel mai mare oraş al nostru, l-am întrebat: "Care din 
cele două versiuni aţi prefera să i-o prezentaţi ca explicaţie fiicei 
dumneavoastră, cea coranică sau cea biblică?", preotul şi-a plecat capul 
şi a răspuns: 'Pe cea a Coranului.') 

Pe scurt, i-am zis preotului: "Este adevărat că Isus s-a născut 
printr-o minune, spre deosebire de naşterile naturale ale lui Moise şi 
Muhammed?" Mi-a răspuns plin de mândrie: "Da!". Iar eu am 
concluzionat: "Deci Isus nu este precum Moise, dar Muhammed este. 
Iar Dumnezeu îi spune lui Moise în Cartea Deuteronom 18:18 ('Ca tine' 
'Ca Moise') şi Muhammed este ca Moise. <Eu le voi ridica Prooroc 
din mijlocul fraţilor lor, cum eşti tu, şi voi pune cuvintele Mele în 
gura Lui şi El le va grăi tot ce-I voi porunci Eu.> (Deuteronom 
18:18). 

3. Legăturile maritale 

"Moise şi Muhammed s-au căsătorit şi au avut copii, dar Isus a 
rămas necăsătorit pe parcursul întregii sale vieţi. Este adevărat?" 
Preotul a răspuns: "Da." I-am spus: "In concluzie, Isus nu se aseamănă 
cu Moise, dar Muhammed se aseamănă! " 

4. Isus respins de poporul său 

"Moise şi Muhammed au fost recunoscuţi ca fiind profeţi de 
poporul lor încă din timpul vieţii lor. Este bineştiut faptul că evreii i-au 
făcut numai greutăţi lui Moise, dar ca popor, ca un întreg, au recunoscut 
că Moise este Mesagerul lui Dumnezeu trimis acelei comunităţi. De 

asemenea, arabii i-au făcut viaţa imposibilă lui Muhammed (pacea şi 
binecuvântarea lui Allah fie asupra lui!). A suferit foarte mult din cauza 
lor. După treisprezece ani de propovăduire a Islamului în Mekka, a fost 
obligat să emigreze din oraşul natal. Dar înainte de moartea sa, 
comunitatea arabă, ca un întreg, 1-a acceptat ca Trimis al lui 
Dumnezeu." 

Dar conform Bibliei: <întru ale Sale a venit, dar ai Săi nu 
L-au primit.> (Evanghelia după Ioan 1:11). Şi chiar şi în zilele 
noastre, după 2000 de ani, poporul său - evreii, ca un întreg, îl resping. 
Este adevărat?" Preotul mi-a răspuns: "Da." I-am spus: "Prin urmare, 
Isus nu este precum Moise, dar Muhammed este ca el." 

5. Regat ceresc 

"Moise şi Muhammed au fost atât profeţi cât şi regi. Prin profet 
se înţelege un om care primeşte revelaţia divină pentru călăuzirea unei 
comunităţi, iar această călăuzire, el o transmite creaturilor lui 
Dumnezeu aşa cum a primit-o, fără nici cea mai mică adăugire sau 
ştergere. Regele este acea persoană care deţine puterea asupra vieţii şi a 
morţii în comunitatea sa. Este mai puţin important dacă respectiva 
persoană poartă sau nu coroană, sau dacă i s-a adresat vreodată cineva 
ca unui rege; dacă un om posedă dreptul de a impune pedeapsa capitală - 
EL ESTE REGE. Moise a avut o asemenea putere. Vă aduceţi aminte de 
israelitul care a fost găsit adunând lemne de foc în Ziua de Sabat 
(Sâmbăta), şi asupra căruia Moise a ordonat să se arunce cu pietre până 
ce a murit? <L-au scos deci toată obştea fiilor lui Israel afară din 
tabără şi l-au ucis cu pietre toată obştea, afară din tabără, cum 
poruncise Domnul lui Moise.> (Numeri 15:36). Mai sunt şi alte 
fărădelegi menţionate în Biblie pentru care s-a impus pedeapsa cu 
moartea evreilor la porunca lui Moise. La fel şi Muhammed deţinea 
puterea asupra vieţii şi a morţii peste poporul său." 

In Biblie găsim exemple de oameni cărora le-a fost oferit darul 
profeţiei fără a fi însă în măsură să pună în aplicaţie legile lor. Unii din 
aceşti oameni sfinţi ai lui Dumnezeu care au fost neajutoraţi în faţa 
respingerii îndărătnice a mesajului lor au fost profeţii Lot, Iona, Daniel, 
Ezra şi Ioan Botezătorul. Ei puteau doar să transmită mesajul fără a 
putea însă să introducă legea (pedeapsa cu moartea). Din păcate, 
Profetul Isus a aparţinut şi el acestei categorii. Evanghelia creştină 
confirmă limpede acest lucru: târât fiind în faţa guvernatorului roman 

Pontius Pilat şi acuzat de instigare la revoltă, Isus, în apărarea lui, a 
prezentat un motiv convingător pentru a respinge acuzaţiile: <Iisus a 
răspuns: împărăţia Mea nu este din lumea aceasta. Dacă împărăţia 
Mea ar fi din lumea aceasta, slujitorii Mei s-ar fi luptat ca să nu fiu 
predat iudeilor. Dar acum împărăţia Mea nu este de aici. împărăţia 
mea nu este lumea aceasta.> (Evanghelia după Ioan 18:36). 

"Aceasta 1-a convins pe Pilat (păgân fiind) că, deşi s-ar putea ca 
Isus să nu fie în toate facultăţile mentale, nu-1 putea considera ca fiind 
un pericol pentru guvernarea sa. Isus pretindea doar un regat spiritual; 
cu alte cuvinte, el susţinea doar că este Profet. Este adevărat?" Preotul 
mi-a răspuns: "Da." Am spus: "Prin urmare, Isus nu este ca Moise, dar 
Muhammed da." 

6. Nici o lege nouă 

"Moise şi Muhammed au adus legi noi pentru poporul lor. 
Moise nu numai că le-a introdus israeliţilor 'Cele 10 Porunci', dar şi o 
lege oficială foarte cuprinzătoare pentru îndrumarea poporului său. 

Muhammed (pacea şi binecuvântarea lui Allah fie asupra lui!) 
a fost trimis la o comunitate afundată în barbarie şi ignoranţă. Arabii se 
căsătoreau cu mamele lor vitrege, îşi îngropau fiicele de vii; beţia, 
adulterul, idolatria şi jocurile de noroc erau la ordinea zilei. Gibbon îi 
descrie pe arabii de dinaintea Islamului în cartea sa intitulată: 'Declinul 
şi prăbuşirea Imperiului Roman' astfel: <Animalul uman, aproape fără 
simţ, de-abia se distingea de restul creaturilor animale. > Era greu de 
găsit ceva prin care să se distingă 'omul' de 'animal' în acel moment; 
arabii erau animale în formă umană. 

Din această stare de sălbăticie jalnică, Muhammed (pacea şi 
binecuvântarea lui Allah fie asupra lui!) i-a transformat în <purtătorii de 
torţă ai luminii şi învăţăturii>. Thomas Carlysle spunea: <Pentru 
naţiunea arabă a însemnat o ieşire din întuneric la lumină. Arabia a 
înviat pentru întâia oară cu ajutorul lui. Un popor de păstori sărmani, 
hoinărind neobservaţi prin deserturi de când a fost creată lumea. Dar 
vedeţi voi, ceea ce trecea neobservat devine, la un moment dat, 
remarcat pe plan global, ceea ce era mic se transformă în unul dintre cei 
mai de seamă oameni din lume. La mai puţin de un secol mai târziu, 
Arabia s-a întins de la Granada pe de o parte şi până la Delhi pe de altă 
parte. îndrumată de scânteia valorii şi a splendorii şi de lumina geniului, 

Arabia străluceşte deasupra unei însemnate părţi a lumii. . .>. Adevărul 
este că Muhhamed i-a dăruit poporului său o lege şi o ordine fără 
precedent. 

în ceea ce îl priveşte pe Isus, când evreii au bănuit că ar putea fi 
un impostor cu intenţia de a le deforma învăţăturile, Isus a îndurat multă 
suferinţă pentru a-i asigura că el nu venise cu o nouă religie - nici o lege 
sau un regulament nou. In cele ce urmează voi cita din propriile sale 
cuvinte: <Să nu socotiţi că am venit să stric Legea sau proorocii; 
n-am venit să stric, ci să împlinesc. / Căci adevărat zic vouă: înainte 
de a trece cerul şi pământul, o iotă sau o cirtă din Lege nu va trece, 
până ce se vor face toate.> (Matei 5:17-18). 

Cu alte cuvinte, el nu a venit cu vreo lege nouă; el a fost trimis 
numai pentru a întregi vechea rânduială. Aceasta este ceea ce le-a dat de 
înţeles evreilor - doar dacă nu minţea încercând să-i păcălească pe evrei 
că să-1 accepte ca Trimis al lui Dumnezeu şi dacă nu încerca printr-un 
truc 'să le bage pe gât' o nouă religie. Sigur ca NU! Acest Mesager al Lui 
Dumnezeu n-ar recurge niciodată la astfel de mijloace incorecte în 
scopul schimbării religiei lui Dumnezeu. El însuşi a împlinit legile. A 
respectat Poruncile lui Moise şi Ziua de Sabat. Niciodată nu s-a 
întâmplat ca vreun evreu să-1 arate cu degetul şi să-i spună: <Tu de ce nu 
posteşti?> sau <Tu de ce nu te speli pe mâini înainte să rupi pâinea?>, 
acuzaţii care deseori erau îndreptate asupra discipolilor săi, dar 
niciodată asupra lui Isus. Şi aceasta deoarece, ca un bun evreu ce era, el 
respecta legile profeţilor de dinaintea lui. Pe scurt, el n-a creat nici o 
religie nouă şi nici o lege nouă, aşa cum au făcut Moise şi Muhammed 
(pacea fie asupta lor!). Este adevărat?", l-am întrebat eu pe preot, iar 
dumnealui mi-a răspuns: "Da." Am zis: "Deci, Isus nu este precum 
Moise, dar Muhammed este." 

7. Cum s-au stins din viaţă 

"Atât Moise, cât şi Muhammed au avut parte de o moarte 
naturală, dar conform Creştinismului, Isus a fost omorât în mod barbar, 
pe cruce. Este sau nu adevărat?" Preotul mi-a răspuns: "Da." Iar eu am 
concluzionat: "Prin urmare, Isus nu se aseamănă cu Moise pe când 
Muhammed da." 

8. Locuinţa cerească 

"Atât Moise cât şi Muhammed sunt îngropaţi în pământ, dar 

conform crezului dumneavoastră, Isus este în Rai. Corect?" Preotul a 
fost de acord cu mine. Am spus: "Prin urmare, Isus nu este ca Moise, dar 
Muhammed este ca Moise." 



CAPITOLUL 3. ALTE DOVEZI 



Primul născut Ismael 



De vreme ce preotul mă aproba în tot ceea ce afirmam, i-am 
spus: "Părinte, până acum n-am făcut altceva decât să dovedesc un 
singur punct din întreaga profeţie - adică sintagma 'CA TINE' - 'Ca 
Moise'. Prezicerea este mult mai amplă decât această singură afirmaţie, 
după cum urmează: <Eu le voi ridica Prooroc din mijlocul fraţilor 
lor, cum eşti tu...>. Accentul cade pe cuvintele 'din mijlocul fraţilor 
(lor)'. Acest verset se adresează lui Moise şi poporului său ca o entitate 
rasială, deoarece arabii sunt fără îndoială fraţii lor. 

După cum bine ştiţi, Sfânta Biblie îl pomeneşte pe Avraam ca 
fiind 'prieten al lui Dumnezeu'. Avraam a avut două soţii: Sara şi Agar. 
Agar i-a dăruit lui Avraam un fiu - primul născut <După aceea a născut 
Agar lui Avram un fiu şi Avram a pus fiului său, pe care i-1 născuse 
Agar, numele Ismael.> (Geneza 16:15), <Atunci a luat Avraam pe 
Ismael, fiul său...> (Geneza 17:23), <Iar Ismael, fiul său...> 
(Geneza 17:25). Până la vârsta de treisprezece ani, Ismael a fost 
singurul fiu şi moştenitor al lui Avraam, când a fost ratificată convenţia 
între Dumnezeu şi Avraam. Dumnezeu îi dăruieşte lui Avraam un al 
doilea fiu de la Sara, pe nume Isaac, care este mai mic decât fratele său. 
<Apoi a căutai Domnul spre Sarra, cum îi spusese, şi i-a făcut 
Domnul Sarrei, cum îi făgăduise. / Şi a zămislit Sarra şi a născut lui 
Avraam un fiu la bătrâneţe, la vremea arătată de Dumnezeu. / Şi a 
pus Avraam fiului său, pe care i-1 născuse Sarra, numele Isaac> 
(Geneza 21: 1-3). 

Arabii şi evreii 

Dacă Ismael şi Isaac au acelaşi tată, Avraam, atunci ei sunt fraţi. 
Prin urmare urmaşii unuia dintre ei sunt fraţii urmaşilor celuilalt. 
Urmaşii lui Isaac sunt evreii, iar urmaşii lui Ismael sunt arabii - şi deci ei 
sunt fraţi între ei. Biblia afirmă: <...şi el va sta dârz în faţa tuturor 

fraţilor lui.> (Geneza 16:12), <Iar urmaşii săi s-au întins de la 
Havila până la Sur, care este în faţa Egiptului, pe drumul ce duce 
Spre Asiria; şi s-au sălăşluit ei înaintea tuturor fraţilor lor.> 
(Geneza 25:18). Urmaşii lui Isaac sunt fraţii ismaeliţilor. In acest mod, 
Muhammed este dintre fraţii israeliţilor, deoarece el este un descendent 
de-al lui Ismael, fiul lui Avraam. Exact cum se spune în profeţie 'din 
mijlocul fraţilor lor'. Iată că profeţia menţionează clar că profetul ce va 
veni este precum Moise şi că trebuie să se nască NU dintre 'copiii lui 
Israel' sau 'din sânul lor', ci 'din mijlocul fraţilor lor'. Iar Muhammed 
(pacea şi binecuvântarea lui Allah fie asupra lui!) este prin urmare 
dintre cei ca ei! 

Cuvinte insuflate 

"Profeţia continuă astfel: <... şi voi pune cuvintele Mele în 
gura Lui>. Ce se înţelege când cineva rosteşte expresia 'o să-mi pun 
cuvintele mele în gura ta'? Când v-am rugat (pe preot) la început să 
deschideţi la Deuteronom, capitolul 18, versetul 18, dacă v-aş fi rugat să 
citiţi, iar dumneavoastră aţi fi citit, aceasta ar fi însemnat că v-am pus 
cuvintele mele în gura dumneavoastră?" Preotul mi-a răspuns: "Nu". 
"Dar", am continuat eu "dacă v-aş fi învăţat o limbă cum este araba, în 
legătură cu care nu aveţi nici o cunoştinţă şi dacă v-aş fi cerut să citiţi 
sau să repetaţi după mine ceea ce rostesc, adică: <E1 este Allah, Cel 
Unic! /Allah este Stăpânul! /El nu zămisleşte şi nu este născut/ Şi El 
nu are pe nimeni egal!'> (Coranul cel Sfânt, Sura Al-Ikhlas: 1-4) nu 
ar fi însemnat că eu vă pun aceste cuvinte necunoscute într-o limbă 
străină, în gura dumneavoastră?" Preotul a fost de acord că într-adevăr 
aşa este. "In acelaşi mod", i-am spus eu "cuvintele Sfântului Coran, 
revelaţia oferită de Dumnezeu Atotputernic lui Muhammed au fost 
insuflate." 

Istoria ne face cunoscut faptul că Muhammed (pacea şi 
binecuvântarea lui Allah fie asupra lui!) avea vârsta de patruzeci de ani. 
Era într-o peştera situată la aproximativ cinci kilometrii nord de oraşul 
Mekka. Era a 27-a noapte a lunii musulmane Ramadan. In peşteră, 
Arhanghelul Gavriil (îngerul Gibril) i-a spus în limba maternă: 'Iqra', 
care înseamnă 'Citeşte!' sau 'Dezvăluie! Recită!'. Muhammed era 
îngrozit şi în tulburarea sa, i-a răspuns: 'Maa ene bi qariin', care 
înseamnă 'Nu ştiu să citesc! (Nu sunt învăţat)'. îngerul i-a repetat 
cerinţa, dar cu acelaşi rezultat. A treia oara, îngerul a continuat: 

<Citeşte! în numele Domnului tău Care a creat,/ Care 1-a creat pe 
om din sânge închegat! / Citeşte! Domnul tău este Cel mai Nobil, / 
Este Cel Care 1-a învăţat cu calemul, /L-a învăţat pe om ceea ce el nu 
a ştiut!> (, Sura Al-Alaq: 1-5). Acestea sunt primele cinci versete care 
i-au fost revelate lui Muhammed şi pe care acum le găsim la începutul 
capitolului 96 al Sfântului Coran. 

Martorul de încredere 

Imediat după plecarea îngerului, Muhammed (pacea şi 
binecuvântarea lui Allah fie asupra lui!) s-a grăbit spre casă. 
înspăimântat şi transpirând în continuu a rugat-o pe soţia lui dragă, 
Hadija, să-1 acopere. El s-a întins, iar ea l-a vegheat. Când şi-a mai venit 
în fire, i-a povestit ceea ce văzuse şi auzise, iar ea l-a asigurat de totala ei 
încredere şi că Allah n-ar îngădui să i se întâmple lui un lucru rău. Pot fi 
acestea confesiunile unui impostor? Ar afirma impostorii că, atunci 
când un înger de-al Domnului le aduce un mesaj de la Cel Prealnalt, ei 
sunt cuprinşi de frică, înspăimântaţi şi plini de sudoare, aleargă acasă la 
soţiile lor? Orice critic poate observa că aceste reacţii şi confesiuni sunt 
ale unui om sincer, onest, omul Adevărului AL-EMIN - Cel drept, cel 
demn de încredere' (cum era supranumit Muhammed înainte să devină 
profet). 

De-a lungul următorilor 23 de ani din viaţa sa de profet, 
cuvintele i-au fost 'puse în gură' iar el le rostea. Acestea au lăsat o 
impresie de neuitat asupra inimii şi minţii lui; şi cu cât Sfântul Coran 
creştea în volum, cuvintele erau scrise pe frunze de palmier, pe pielea şi 
pe omoplaţii animalelor şi în inimile discipolilor săi devotaţi. înainte de 
stingerea lui din viaţă, aceste cuvinte au fost aranjate în ordinea în care 
le găsim noi astăzi. Cuvintele (revelaţia) chiar i-au fost 'puse în gură' 
(insuflate), exact aşa cum se spune în profeţia despre care discutăm: 
<. . .şi voi pune cuvintele Mele în gura lui. . .> (Deuteronom 18:18). 

Profet analfabet 

Experienţa lui Muhammed din peştera Hira, cunoscută mai 
târziu sub denumirea de 'Muntele Luminii' şi modul în care a răspuns 
primei revelaţii este împlinirea exactă a unei altei profeţii din Biblie. în 
Cartea lui Isaia 29: 12 găsim următoarele <Şi dacă o dai cuiva care nu 
ştie carte şi-i zici: 'Citeşte!', el îţi va răspunde: 'Nu ştiu carte! '> (Al- 
Kitab - Cartea, Coranul 'Citirea, Recitarea'), <unuia care nu ştie să 

citească>, ('Profetul cel neînvăţat' din Sfântul Coran 7:158) <şi-i zici: 
Ia citeşte! (te rog)> (cuvintele 'te rog' nu sunt în manuscrisele ebraice 
spre deosebire de Versiunea Douay a romano-catolicilor şi Versiunea 
Revised Standard) <el răspunde: 'Nu ştiu să citesc'>. ('Nu ştiu să 
citesc!' este traducerea exactă a vorbelor pe care Muhammed le-a rostit 
de două ori Duhului Sfânt îngerului Gibril, când i s-a zis: 'Citeşte ! '). 

Daţi-mi voie să citez întregul verset fără nici o întrerupere, aşa 
cum se găseşte în Versiunea King James sau Versiunea autorizată, cum 
este mai binecunoscută: <Şi dacă dai cartea unuia care nu ştie să 
citească şi-i zici: 'Ia citeşte!' El răspunde: 'Nu ştiu să citesc.'> (Isaia 
29:12). 

Trebuie menţionat faptul că nu exista nici o Biblie în limba 
arabă în secolul al Vl-lea d.H. în timpul vieţii şi predicării lui 
Muhammed (pacea şi binecuvântarea lui Allah fie asupra lui!). Şi pe 
lângă aceasta, el era total analfabet şi neînvăţat. Nici un om nu 1-a 
învăţat pe el vreodată vreun cuvânt. învăţătorul său a fost Creatorul lui: 
<Nu rosteşte nimic după pofta lui! / El [Coranul] nu este decât o 
revelaţie trimisă. / L-a învăţat pe el Cel cu puteri deosebite.> (Sura 
An-Nejm:3-5). 

Fără nici un pic de învăţătură umană, 'a făcut de ruşine 
înţelepciunea celor învăţaţi'. 

Grava ameninţare 

"Deci, vedeţi cum profeţiile i se potrivesc lui Muhammed ca o 
mănuşă. Nu avem de ce să le forţăm ca să justificăm că se împlinesc prin 
el", i-am spus eu. 

La care preotul a răspuns: "Toate expunerile tale sună foarte 
bine, dar ele nu sunt de o reală importanţă, pentru că noi, creştinii, îl 
avem pe Isus Hristos ca 'Dumnezeul întrupat', care ne-a izbăvit de 
sclavia păcatului ! " 

Am întrebat: "Fără importanţă? Dumnezeu n-a fost de aceeaşi 
părere! El Şi-a 'dat foarte mult osteneala' ca ameninţările Lui să fie 
păstrate. Dumnezeu ştia că vor fî oameni ca dumneavoastră care vor 
nesocoti cu uşurinţă, în mod dezinvolt cuvintele Sale şi ca urmare a 
continuat Deuteronom 18:18 cu un avertisment cumplit: <Iar cine nu 
va asculta cuvintele Mele, pe care Proorocul Acela le va grăi în 

numele Meu, aceluia îi voi cere socoteală.> (Deuteronum 18:19). 

Acest lucru nu vă înspăimântă? Dumnezeu Atotputernicul ameninţă cu 
răzbunarea! Tremurăm de frică atunci când un golan oarecare ne 
ameninţă, iar vouă nu vă e teamă de ameninţarea lui Dumnezeu? 

Şi minunea minunilor! In versetul 1 9 din Deuteronom, capitolul 
18, găsim încă o împlinire a profeţiei prin Muhammed! De remarcat 
cuvintele <. . . cuvintele Mele pe care le va grăi el în Numele Meu> 
(Deuteronom 18:19). In numele cui vorbeşte Muhammed?" Am 
deschis Sfântul Coran la capitolul 114, 'Sura An-Nas' sau 'Capitolul 
Oamenilor' - ultimul capitol şi i-am arătat formula de început a 
capitolului: <Bismilahir-Rahmanir-Rahim>, care înseamnă <In 
numele lui Allah, Cel Milostiv, Indurător>. Şi titlul capitolului 113 este 
<Bismilahir-Rahmanir-Rahim> la fel ca şi celelate capitole din Coranul 
cel Sfânt, cu excepţia numărului 9. 

"Şi ce anume cerea prezicerea? <...pe care le va grăi în 
numele Meu>, iar Muhammed în numele cui vorbeşte? <In numele lui 
Dumnezeu (Allah), Cel Milostiv, Indurător>. Profeţia se împlineşte 
prin Muhammed literă cu literă! " 

Toate capitolele Sfântului Coran, cu excepţia celui de-al 9-lea 
încep cu formula 'In numele lui Dumnezeu (Allah), Cel Milostiv, 
îndurător.' Musulmanul începe fiecare faptă bună pe care o face cu 
această formulă sfântă. In schimb, creştinul spune: 'In numele Tatălui, 
al Fiului şi al Sfântului Duh.' 

în ceea ce priveşte Deuteronom, capitolul 18, v-am prezentat 
cel puţin 15 argumenteprin care am demonstrat că profeţia de care 
vorbeşte versetul, se referă la Muhammed şi nu la Isus. 

CAPITOLUL 4. NOUL TESTAMENT CONFIRMĂ 
ACELAŞI LUCRU 

Ioan Botezătorul îl contrazice pe Isus 

în timpul Noului Testament, îi găsim pe evrei aşteptând încă 
împlinirea profeţiei 'Unul ca Moise'. <Şi aceasta este mărturia lui 
Ioan, când au trimis la El iudeii din Ierusalim, preoţi şi leviţi, ca să-1 
întrebe: Cine eşti tu? / Şi el a mărturisit şi n-a tăgăduit; şi a 

mărturisit: Nu sunt eu Hristosul. / Şi ei l-au întrebat: Dar cine eşti? 
Eşti Ilie? Zis-a el: Nu sunt. Eşti tu Proorocul? Şi a răspuns: Nu. / 
Deci i-au zis: Cine eşti? Ca să dăm un răspuns celor ce ne-au trimis. 
Ce spui tu despre tine însuţi? / El a zis: Eu sunt glasul celui ce strigă 
în pustie: "îndreptaţi calea Domnului", precum a zis Isaia 
proorocul. / Şi trimişii erau dintre farisei. / Şi l-au întrebat şi i-au 
zis: De ce botezi deci, dacă tu nu eşti Hristosul, nici Ilie, nici 
Proorocul?> (Ioan 1:19-25). Atunci când Isus a pretins că el este 
Mesia evreilor, aceştia au început să întrebe de Ilie. Evreii mai aveau în 
paralel o profeţie care spune că înainte de venirea lui Mesia, Ilie trebuie 
să vină pentru a doua oară. Isus confirmă acest crez al evreilor: <Iar El, 
răspunzând, a zis: Ilie într-adevăr va veni şi va aşeza la loc toate. / 
Eu însă vă spun vouă că Ilie a şi venit, dar ei nu l-au cunoscut, ci au 
făcut cu el câte au voit; aşa şi Fiul Omului va pătimi de la ei. /Atunci 
au înţeles ucenicii că Iisus le-a vorbit despre Ioan Botezătorul.> 
(Matei 17:11-13) 

Conform Noului Testament, nu erau evreii oamenii aceia care să 
accepte spusele oricărui aşa-zis Mesia. In căutările lor, ei au trecut prin 
multe greutăţi pentru a-1 găsi pe adevăratul lor Mântuitor. Acest lucru 
este confirmat şi de Evanghelia după Ioan: <Şi aceasta este mărturia 
lui Ioan, când au trimis la El iudeii din Ierusalim, preoţi şi leviţi, ca 
să-1 întrebe: Cine eşti tu? / Şi el a mărturisit şi n-a tăgăduit; şi a 
mărturisit: Nu sunt eu Hristosul.> (Acest lucru este normal deoarece 
nu pot exista doi Mesia în acelaşi timp. Dacă Isus era Hristos, atunci 
Ioan nu putea să fie şi el Hristos!) <Şi ei l-au întrebat: Dar cine eşti? 
Eşti Ilie? Zis-a el: Nu sunt. Eşti tu Proorocul? Şi a răspuns: Nu.> 
(Aici Ioan Botezătorul îl contrazice pe Isus ! Isus afirmă că Ioan este Ilie, 
iar Ioan Botezătorul neagă că el ar fi ceea ce îi atribuie Isus. Unul dintre 
cei doi, Isus sau Ioan Botezătorul, Doamne fereşte! nu 'prea' spune 
adevărul! Din chiar spusele lui Isus reiese că Ioan Botezătorul era cel 
mai mare dintre profeţii israeliţi: <Adevărat zic vouă: Nu s-a ridicat 
între cei născuţi din femei unul mai mare decât Ioan Botezătorul; 
totuşi cel mai mic în împărăţia cerurilor este mai mare decât el.> 
(Matei 11:11) 

Nouă musulmanilor, Ioan Botezătorul ne este cunoscut ca 
Hazret Yahyaa (pacea fie asupra lui!). II respectăm ca pe un adevărat 
profet al lui Allah. Profetul Isus cunoscut nouă ca Hazret Isa (pacea fie 

asupra lui!) este de asemenea considerat drept unul dintre cei mai mari 
mesageri ai Celui Atotputernic. Cum am putea noi musulmanii să-i 
atribuim minciuni vreunuia dintre ei? Lăsăm discordanţa aceasta dintre 
Isus şi Ioan Botezătorul spre rezolvare creştinilor, întrucât Sfintele lor 
Scripturi abundă în discrepanţe pe care ei le-au răstălmăcit şi le-au 
numit 'cuvintele întunecate ale lui Isus.' Noi musulmanii suntem 
interesaţi de fapt de ultima întrebare adresată lui Ioan Botezătorul de 
evrei <Eşti tu proorocul? Şi el a răspuns: Nu> (Ioan 1:21) 

Cele trei întrebări! 

Vă rog să remarcaţi faptul că trei întrebări total diferite i-au fost 
adresate lui Ioan Botezătorul şi la care el a dat trei "NU" -uri apăsate ca 
răspuns. Pentru a ne reaminti: 

l.EştituChristos? 

2.EştituIlie? 

3 . Eşti tu acel prooroc? 

Dar într-un fel sau altul, învăţaţii creştinătăţii nu văd decât două 
întrebări implicate aici. Pentru a face clar ca "bună ziua" că evreii aveau 
până la urmă trei profeţii distincte în mintea lor când îl interogau pe Ioan 
Botezătorul, haideţi să citim reproşurile evreilor din versetul ce 
urmează: <Şi l-au întrebat şi i-au zis: De ce botezi deci, dacă tu nu 
eşti Hristosul, nici Ilie, nici Proorocul?> (Ioan 1:25). 

Evreii aşteptau împlinirea a TREI profeţii distincte: UNU - 
venirea lui Christos; DOI - venirea lui Ilie şi TREI - venirea acelui 
prooroc. 

'Acel prooroc' 

In orice Biblie având index ne-am uita, găsim în nota marginală 
acolo unde apar cuvintele 'Profetul' sau 'acel Profet' în Ioan 1 :25, că 
aceste cuvinte se referă la profeţia Deuteronom 18:15şil8.Darnoi am 
demonstrat cu dovezi de necontestat ca 'acel prooroc - proorocul 
asemenea lui Moise <Ca tine> este Muhammed şi NU Isus ! ' 

"Noi musulmanii nu negăm că Isus este 'Mesia', cuvânt care este 
tradus ca 'Hristos' . Noi nu contestam cele '1001 de profeţii' despre care 
pretind creştinii că abundă Vechiul Testament prezicând venirea lui 
Mesia. Ceea ce afirmăm noi este că Deuteronom 18:18 NU se referă la 

Isus Hristos, ci este o profeţie clară despre venirea Profet Muhammed! " 

Preotul şi-a luat la revedere de la mine într-un mod foarte 
politicos spunând că a fost o discuţie foarte interesantă şi că i-ar face o 
mare plăcere să vin o dată şi să mă adresez enoriaşilor săi pe această 
temă. Un deceniu şi jumătate a trecut de atunci, dar eu încă mai aştept 
această favoare. 

Cred că preotul a fost sincer când a făcut propunerea, dar 
prejudecăţile mor greu şi cui i-ar face plăcere să-şi piardă enoriaşii? 

Testul acid 

Mă adresez mieluşeilor lui Hristos, de ce să nu aplicăm acel test 
acid pe care însuşi Stăpânul a dorit să-1 aplicaţi oricărui aşa-zis 
pretendent la profeţie? A spus: <Feriţi-vă de proorocii mincinoşi, 
care vin la voi în haine de oi, iar pe dinăuntru sunt lupi răpitori. / 
După roadele lor îi veţi cunoaşte. Au doară culeg oamenii struguri 
din spini sau smochine din mărăcini? / Aşa că orice pom bun face 
roade bune, iar pomul rău face roade rele. / Nu poate pom bun să 
facă roade rele, nici pom rău să facă roade bune./ Iar orice pom care 
nu face roadă bună se taie şi se aruncă în foc. / De aceea, după 
roadele lor îi veţi cunoaşte.> (Matei 7:15-20). 

De ce vă temeţi să aplicaţi acest test învăţăturilor lui 
Muhammed? Veţi găsi în Ultimul Testament al lui Dumnezeu - 

Sfântul Coran - împlinirea întocmai a învăţăturilor lui Moise şi ale lui 
Isus, care va aduce în lume mult râvnita pace şi fericire. 

"Dacă un om precum Muhammed s-ar fi aflat la conducerea 
statelor moderne de astăzi, ar fi reuşit cu siguranţă să rezolve 
problemele cele mai acute şi să împlinească mult dorita pace şi 
fericire." (George Bernard Show) 

Cel mai mare! 

Revista săptămânală de ştiri 'Time' din data de 15 iulie 1974 a 
făcut un sondaj de opinie în rândul diferiţilor istorici, scriitori, cadre ale 
armatei, oameni de afaceri şi alţii cu tema: 'Care au fost marii lideri ai 
istoriei?'. Unii au afirmat ca Hitler, alţii - Gandhi, Buddha, Lincoln şi 
alţii asemenea lor. Dar Jules Masserman, psihanalist din Statele Unite 
ale Amercii a 'pus punctul pe i' prezentând criteriile corecte de gândire. 

El a afirmat: "Liderii trebuie să îndeplinească trei funcţii: 

1 . Să asigure bunăstarea celor pe care îi conduce; 

2. Să asigure o organizare socială în care oamenii să se simtă 
relativ în siguranţă; 

3 . Să asigure toate acestea cu un singur set de crezuri." 

Având în vedere cele trei criterii de mai sus, el cercetează istoria 
şi analizează - Hitler, Pasteur, Cezar, Moise, Confucius, etc -, iar la 
urmă concluzionează: "Oameni precum Pasteur şi Salk sunt lideri în 
primul sens. Cei precum Ghandi şi Confucius pe de o parte, şi 
Alexandru, Cezar şi Hitler pe de altă parte, sunt lideri în al doilea şi 
poate în al treilea sens. Isus şi Buddha aparţin numai celei de-a treia 
categorii. Probabil că cel mai mare lider al tuturor timpurilor a fost 
Muhammed, care a combinat toate cele trei funcţii. într-o mai mică 
măsură Moise a făcut acelaşi lucru." 

Conform standardelor obiective stabilite de profesorul din 
cadrul Universităţii din Chicago, despre care cred că este evreu, - Isus şi 
Buddha nu apar în peisajul 'Marilor lideri ai umanităţii', dar printr-o 
ciudată coincidenţă îi grupează pe Moise şi Muhammed adăugând 
astfel un plus de greutate argumentului prin care Isus nu este ca Moise, 
pe când Muhammed este precum el <Ca tine> - adică ca Moise! 
(Deuteronom 18:18) 

în 'Collins Dictionary of the Bible', preotul James L. Dow aduce 
mai multe dovezi că Isus nu este asemenea lui Moise, dar Muhammed 
da: "în calitate de om de stat şi legiuitor, Moise este creatorul poporului 

evreu. El a găsit un amestec imoral de 
semitici, nici unul... . "...Singurul om din 
istorie care poate fi comparat de departe cu 
el este Mahomet." (Preotul James L. Dow) 

In concluzie, închei cu un citat al 
unui preot creştin, comentatorul Bibliei, 
urmat de cel al Stăpânului său: "Ultimul 
criteriu al unui profet este caracterul moral 
al învăţăturilor sale." (Profesor 
Dummelow) 

"După rodele lor îi veţi cunoaşte" 
(Isus Hristos). 




THE ONLY 

MAN OF HISTORY 
WHO CAS RE COM- 
FARED EVEN RE 
MOTELY TO HIM [S 
MAHOMET" 
l«*v Itm L Dow>. 




"...Singurul om din istorie care 
poate fi comparat de departe cu 
el este Mahomet." (Preotul James L. Dow) 

Haideţi să ne convingem împreună! 

<Spune: 'O, voi oameni ai Cărţii, veniţi la un cuvânt comun 
între noi şi voi: să nu credem decât în Allah, să nu punem nimic în 
rând cu El şi să nu ne luăm unii pe alţii drept dumnezei, în afara lui 
Allah. Apoi dacă ei vor întoarce spatele, spuneţi- [le]: Mărturisiţi 
[cel puţin] că noi suntem supuşi [musulmani] !'> (Coranul cel Sfânt, 
Sura Al-Imran: 64) 

'Oameni ai Cărţii' este respectabilul titlu dat evreilor şi 
creştinilor în Sfântul Coran. Aici musulmanului i se spune să invite la 
Islam "O, voi oameni ai Cărţii!" - O, oameni învăţaţi! O, voi oameni 
care pretindeţi ca aţi primit revelaţia divină, o Sfântă Scriptură; haideţi 
să ne înţelegem asupra unui punct comun "să nu-L adorăm decât pe 
Dumnezeu", pentru că nimeni şi nimic nu este demn de laudă în afară de 
Dumnezeu şi nu pentru că: <Să nu te închini lor, nici să le slujeşti, că 
Eu, Domnul Dumnezeul tău, sunt un Dumnezeu zelos, care 
pedepsesc pe copii pentru vina părinţilor ce Mă urăsc pe Mine, 
până la al treilea şi al patrulea neam.> (Exodul 20:5), ci pentru că El 
este Stăpânul şi Protectorul nostru, Susţinătorul, Demn de întreaga 
Slavă, laudă şi supunere. 

In esenţă, evreii şi creştinii ar fi de acord cu toate cele trei 
propuneri conţinute în acest verset din Coran. In practică, însă, dau greş. 
Pe lângă devierile dogmatice de la unicitatea lui Dumnezeu, 
Adevăratul, există problema deja consacratei preoţii (în rândul evreilor 
era şi ereditar) de parcă o simplă fiinţă umană - Cohen sau Papa sau 
preotul sau brahmanul - ar putea pretinde superioritate pe lângă 
învăţătura sa şi puritatea vieţii sale, sau (de parcă) ar putea mijloci între 
om şi Dumnezeu în vreun mod. ISLAMUL NU RECUNOAŞTE 
PREOŢIA! 

Crezul Islamului ne este prezentat în câteva cuvinte astfel: 

<Spuneti: "Noi credem în Allah şi în ceea ce ne-a fost trimis 
nouă şi ceea ce a fost trimis lui Avraam, lui Ismail, lui Isaac, lui 
Iacob şi seminiţiilor; în ceea ce le-a fost dat lui Moise şi lui Isus şi în 
ceea ce le-a fost dat [tuturor] profeţilor de către Domnul lor. Noi nu 
facem deosebire între ei! Noi Lui îi suntem supuşi! "> ( Sura Al- 
Baqara: 136). 

Poziţia musulmanului este clară. Musulmanul nu pretinde că ar 
avea o religie specială pentru el. Islamul nu este o sectă sau o religie 
etnică. In viziunea sa, religia este una singură deoarece Adevărul este 
unul singur. Este aceeaşi religie propovăduită de toţi profeţii de 
dinainte: <E1 v-a orânduit vouă religia pe care i-a prescris-o lui Noe, 
pe care ţi-am revelat-o ţie şi am prescris-o pentru Avraam şi Moise 
şi Isus: "întemeiaţi religia şi nu vă despărţiţi întru ea!" Li se pare 
prea mare politeiştilor aceea la care tu îi chemi. Allah îi alege 
[pentru aceasta] pe aceia pe care El voieşte şi îi călăuzeşte către El 
pe aceia care se căiesc> (Sura Aş-Şura: 13). Este adevărul învăţat de 
toate Cărţile revelate. In esenţă el se rezuma la o cunoaştere a Voinţei şi 
Planului lui Dumnezeu şi la o supunere fericită a acestei Voinţe şi 
acestui Plan. Oricine acceptă o altă religie decât aceasta este nelegiuit 
faţă de el însuşi, aşa cum este înşelător faţă de Voinţa şi Planul lui 
Dumnezeu. Un astfel de om nu se poate aştepta la călăuzire, deoarece el 
a renunţat în mod deliberat la călăuzire. 

